cyanic-selkie/wikianc huggingface dataset:
Borge kirke (Østfold)
Antagelig har plassen som kirken ligger på nå blitt brukt som norrønt gudehov i førkristen tid. Den første kirken som ble bygd på stedet ble viet til Olav den hellige. Kirken på stedet har brent flere ganger. Den nåværende Borge kirke ble bygd i 1861. I 1946–50 ble kirken restaurert etter planer av Dagfinn Morseth og Mads Wiel Gedde. Det det opprinnelige tårnet ble revet, og kirken fikk nytt tårn.
Byggverket er i stein og har 230 plasser. Gravkapellet fra 1961 er tegnet av Aksel Fronth. Kirken har stein fra den tidligere middelalderkirken i veggene.
Adkomst til stedet er via fylkesvei 524 og riksvei 110 / fylkesvei 113.
Hooper Bay
Hooper Bay (Alaskayupik: Naparyaarmiut) er en by i statistikkområdet Kusilvak i den amerikanske delstaten Alaska. I 2010 bodde det 1 093 innbyggere i byen
Muldvarp (spion)
En muldvarp (av engelsk mole, 'muldvarp') er en person som plasseres hos en fiende eller konkurrent for å skaffe (helst intern) informasjon som det ellers ikke er mulig eller svært vanskelig å få tak i. Andre uttrykk er «hemmelig spion» eller informant i en organisasjon, offentlig eller privat. Begrepet ble introdusert i 1974 av den britiske spionforfatteren John le Carré i romanen Tinker, Tailor, Soldier, Spy og har siden blitt generelt brukt, men i etterretningssammenheng er opphavet uklart, og dessuten i hvilken grad den ble brukt av etterretningstjenesten før det ble popularisert. Le Carré, som var britisk etterretningsoffiser, har sagt at omgrepet muldvarp faktisk ble brukt av sovjetiske etterretningsorganisasjoner som KGB og GRU lenge, og at et tilsvarende ord som ble brukt av vestlige etterretningstjenester var sovende agent.
En moldvarp kan være rekruttert tidlig i livet, og det kan ta flere tiår å få han plassert i en stilling der han kan begynne stjele hemmelig informasjon.
Et av de mest kjente eksempler på moldvarper er de såkalte Cambridge Five, der fem britiske menn ble rekruttert av KGB. Disse fem var venstreradikale studenter ved University of Cambridge i 1930-årene og hørte til overklassen i Storbritannia, og som senere steg til stillinger på høyt nivå i ulike deler av den britiske regjeringen. Mellom disse fem var Kim Philby. Et annet eksempel er FBI-agenten Robert Hanssen, som spionerte på den amerikanske regjeringen for KGB. Han ble rekruttert etter at han var i posisjon til å selge hemmelig informasjon.
I 2019 ble det kjent at en amerikansk muldvarp, Oleg Smolenkov, som lenge hadde tilgang til Vladimir Putins skrivebord.
I 2020 ble det kjent at danske Ulrich Larsen hadde infiltrert Nord-Korea i ti år.
Ringgold County
Ringgold County er et fylke i den amerikanske delstaten Iowa.
Navn
Fylket er oppkalt etter offiseren Samuel Ringgold som falt i den meksikansk-amerikanske krigen.
Liste over sørkoreanske filmer fra 1959
Liste over sørkoreanske filmer fra 1959 er en kronologisk liste over filmer som ble lansert i Sør-Korea i 1959.
Gaster
Gaster (fra det greske ordet for mage) er en betegnelse på et kroppsavsnitt hos insekter i gruppen stilkvepser (Apocrita) i ordenen vepser (Hymenoptera). Gaster tilsvarer bakkroppen (abdomen) hos andre insekter bortsett fra de to eller tre fremste leddene. Hos årevingene er det første bakkroppsleddet vokst sammen med thorax, dette kalles propodeum. Det andre leddet er smalt og danner en "stilk", dette kalles petiolus. Det tredje og de bakenforliggende leddene gdanner gaster. Hos maur inngår to ledd i petiolus, og gaster blir dermed det fjerde og bakenforliggende bakkroppsledd. Gaster har gjerne seks eller sju synlige ledd., og er bygd opp av ryggplater (tergitter) og bukplater (sternitter), gjerne med mebranøse områder mellom. Formen er ofte oval, pære- eller kjegleformet. Hos hunnene stikker det ofte et langt eggleggingsrør (ovipositor) eller en giftbrodd ut bak (de to er det samme organet).
Marte Løvik
Marte Løvik (født 25. november 1975) er en norsk politiker (Sp).
Hun meldte seg inn i Senterpartiet i 2010 og ble innvalgt i Trondheim bystyre i 2011. Hun er leder i Senterpartiets bystyregruppe. I perioden 2017–2021 var hun Senterpartiets 2. vararepresentant til Stortinget fra Sør-Trøndelag.
Hun er oppvokst i Stjørdal, og var administrativt ansatt ved NTNU i Trondheim før hun ble politiker.
Biri Basketballklubb
Historie
BBBK ble dannet i 1967 av Øyvind B. Høyland. Laget startet som et skolelag ved Biri ungdomsskole, men et par år senere ble det offisielt et lag i Mjøsligaen. Den første offisielle kampen var mot Moelv Basketballklubb, hvor Biri vant 23-19. Rolf Indrebakken er lagets trener, og laget spiller i Mjøsligaen. BBBK har treningene sine i lokalene til gamle Biri Senter ved E6, også kalt for Spareland.
Lagsang
I 1978 fikk klubben en egen lagsang:
Drakten
Drakten består av en gul singlet og blå tights.
Biografi
Biografi (fra gresk bios, liv og graphein, skrive) er en sjanger innen litteratur og andre medier som forteller om et enkeltmenneskes liv.
Biografier kan omhandle både virkelige og fiktive personer, men begrepet blir for det meste brukt om virkelige personer. Biografien skiller seg fra profiler og curriculum vitae (CV) ved at den gir en dypere innsikt i personligheten og ofte er mer intim i sin beskrivelse av personen. I tillegg til å nevne konkrete hendelser, tar en biografi normalt også for seg følelsene omkring disse hendelsene. Selvbiografier kalles også autobiografier etter latin: auto(selv). En svært personlig og intim selvbiografi kalles bekjennelseslitteratur.
Flere dyktige forfattere har spesialisert seg på biografier som litterær sjanger. Biografier om kjente personer er også ofte populære blant leserne.
Biografiske leksikon
Mange land har biografiske leksika over personer av betydning. Det samme gjelde for fagområder, bl. a. kunstnerleksika. Ett av de største slike er Dictionary of National Biography som startet i 1850-årene og nå er på 60 bind. I Norge finnes Norsk biografisk leksikon.
Gauthier Klauss
Gauthier Klauss (født 17. desember 1987) er en fransk padler som konkurrerer i slalåm. Han representerte landet sitt under Sommer-OL 2012 i London, der han ble nummer 4 i C-2.
Calarcá
Calarcá er en by og en kommune i Quindío i Colombia. Kommunen hadde rundt 82 400 innbyggere i 2005, hvorav om lag 62 100 bodde i byområdet. Den dekker et areal på 219,23 km². Byen ligger 4 km øst for departementshovedstaden Armenia.
Calarcá ligger i Colombias kafferegion, og kaffe er derfor kommunens viktigste inntekstkilde. Økoturisme er også populært. Peñas Blancas er et mye besøkt sted for fjellklatring, og kommunen har også en sommerfuglhage og en botanisk hage.
Stavanger naturhistoriske museum
Stavanger naturhistoriske museum ble navnet på tidligere Zoologisk avdeling ved Stavanger Museum fra 1. juli 2010, da Stavanger Museum og Rogaland Kunstmuseum ble fusjonert og skiftet navn til MUST – Museum Stavanger AS. Senere har avdelingen skiftet navn til Naturhistorisk avdeling, og har naturhistoriske utstillinger i den gamle museumsbygningen Stavanger Museum i Muségaten 16, der Stavanger Museum har holdt til siden 1893. Virksomheten omfatter også Ringmerkingssentralen og feltstasjonen Revtangen ornitologiske stasjon.
Anton Sykkeldelisk
Anton Sykkeldelisk, eller Sykkeldelisk er en forhandler av sportsprodukter i Oslo. Butikken ble etablet i 1990, og gikk inn i Anton Sport-kjeden i 2002.
Historie
Sykkeldelisk ANS ble etablert av Karl Aksel Aubert og Øivind Ludvig Skjærstad som en uavhengig forhandler av terreng- og BMX-sykler i 1990, med fokus på de mer kostbare segmentene i markedet.
Opprinnelig befant butikken seg i små lokaler på Rådhusplassen i Oslo. I løpet av få år vokste forhandleren til å bli et av Norges fremste på dyrere terrengsykler. Etter få år flyttet Sykkeldelisk til motsatt side av halvmånen på Rådhusplassen, med adresse Tordenskiolds gate, før den i 1999 flyttet videre til Bogstadveien.
I 2002 fikk Sykkeldelisk økonomiske vanskeligheter, og ble en del av Anton Sport-kjeden. Forhandlerens navn ble endret til Anton Sykkeldelisk. Konseptet Sykkeldelisk ble forsøkt overført til andre butikker i Anton-kjeden, og Anton Sykkeldelisk utvidet varesortementet med sportstøy og vintersportsutstyr.
Produkter
Fra de tidlige årene fokuserte Sykkeldelisk på kostbare sykler og utstyr, blant annet fra amerikanske produsenter som Cannondale, Yeti, og Haro.
Eksempelvis var Sykkedelisk tidlig ute med å introdusere til norske kunder innovative sykkelmodeller som Yeti ARC med Answer Manitou dempergaffel, som før Yeti flyttet produksjon til Asia ble håndlaget i Colorado i USA og hadde utsalgspris på 35 000 kr i Norge.
Tidligere har butikken også forhandlet sykler fra små produsenter og spesialister på skreddersøm som Fat Chance og Independent Fabrications.
Ved overgangen til Anton Sport-kjeden, ble en del av butikkens originale særpreg beholdt, samtidig som butikken ble utvidet og gitt plass til mer rimelige produkter. Butikken fortsatte å satse tungt på Cannondale.
Egendesignede merker
I 1995 startet Sykkeldelisk egen utvikling av sykkelmerket Gekko. Syklene ble produsert i Asia etter forhandlerens egne spesifikasjoner. Tilsvarende norskdesignede, asiatisk produserte merker er Everest fra, Oslo Sportslager og Hard Rocx.
Rong (Zigong)
Rong (kinesisk: 荣县; pinyin: Róng Xiàn) er et fylke i byprefekturet Zigong i provinsen Sichuan i Folkerepublikken Kina. Befolkningen i 1999 var på 886,556 innbyggere.
Kulturminner
Den Store Buddha i fylket Rong (Rong xian Dafo shiku, 荣县大佛石窟) og bostedet til den moderne pedagogen Wu Yuzhang (Wu Yuzhang guju, 吴玉章故居) ble i 2006 oppført på Folkerepublikken Kinas liste over kulturminner.
Ann-Helen Moen
Ann-Helen Moen (født 1969) er en norsk sopran fra Molde, bosatt i Oslo.
Hun tok utdannelse ved Griegakademiet (Universitetet i Bergen) og Operaakademiet i København, og var solist ved operaen i Graz fra 2001 til 2004.
Limeira
Limeira er en kommune i delstaten São Paulo i sørøstregionen av Brasil.
Sommer-OL 1924
Sommer-OL 1924 ble avholdt i Paris i Frankrike. USA vant flest medaljer. Norge vant fem gullmedaljer.
Valg av vertsby
Den internasjonale olympiske komités president, Pierre de Coubertin, ønsket at lekene i 1924 skulle avholdes i Paris og at den største utfordreren, Amsterdam, skulle tildeles lekene for 1928. Dette forslaget ble vedtatt under IOKs 20. sesjon i Lausanne i Sveits 2. juni 1921 med 14 stemmer for, 4 stemmer mot og 4 som avsto fra å stemme. Andre byer som ønsket å arrangere lekene i 1924 var Barcelona i Spania, Los Angeles i USA, Praha i Tsjekkoslovakia og Roma i Italia.
Maria Karoline Flachsland
Maria Karoline Flachsland (1750–1809) var en tysk biograf og forlagsredaktør.
Virke
Flachsland var Johann Gottfried Herders hustru og arbeidet utrettelig som redaktør og sekretær for ham. Hun skrev en biografi om Herder og etter hans død redigerte, bearbeidet og publiserte hun hans skrifter.
Flachslands innsats for Herder gjør at hun regnes hun til de mest framstående kvinnene i kretsen rundt «den weimarske firstjerna», Wieland, Goethe, Schiller og Herder.
Verk
Utgitte brev i utvalg
Sac County
Sac County er et fylke i den amerikanske delstaten Iowa.
Navn
Fylket er oppkalt etter sacfolket.
Astrid Nøklebye Heiberg
Astrid Nøklebye Heiberg (født 14. april 1936 i Oslo, død 2. april 2020 ) var en norsk psykiater og politiker i partiet Høyre.
Vilhelm av Gellone
Vilhelm av Gellone (fransk: Guillaume; født ca. 755, død 28. mai 812 eller 814), tidvis omtalt som Vilhelm av Orange var en yrkesoldat og en trofast hærfører for Karl den store, og var den andre greve eller hertug av Toulouse fra 790 og fram til 811. Han grunnla klosteret i Gellone (i dagens departement Hérault) i sørlige Frankrike. Han ble helgenerklært av pave Alexander II i 1066.
Astrid Nøklebye Heiberg
Heiberg var professor i psykiatri og hadde sentrale verv i Høyre i 1980- og 1990-årene som leder i Høyrekvinners Landsforbund og stortingsrepresentant 1985–1989, forbruker- og administrasjonsminister i 1986 og partiets 1. nestleder 1990–1991.
Vilhelm av Gellone
På 900- eller 1000-tallet ble en latinsk hagiografi, Vita sancti Willelmi, skrevet basert på muntlige tradisjoner. Ved 1100-tallet hadde Vilhelms legende vokst. Han er helten i en hele syklus av chansons de geste, «diktning om heltedåder», det eldste av dem er Chanson de Guillaume fra rundt 1140. I denne diktningen har han fått tilnavnet Fièrebrace, «Villarm» eller «mektig arm», grunnet hans styrke, og marquis au court nez, «marki med den korte nese», grunnet en skade han hadde fått i kamp, etter sigende med en kjempe.
Astrid Nøklebye Heiberg
Heiberg var president i Norges Røde Kors 1993–1999. På 2010-tallet kom hun tilbake i politikken, og var statssekretær i Helse- og omsorgsdepartementet 2013–2016. Fra januar 2018 var hun fast møtende vararepresentant på Stortinget for Nikolai Astrup. Hun var den eldste representanten på Stortinget og den eldste fast møtende noen gang.
Vilhelm av Gellone
Bakgrunn
Vilhelm ble født i Burgund i dagens Frankrike på midten av 700-tallet, omtrentlig i 755, da Pipin den yngre var frankernes konge fra 751 til 768. Vilhelm var sønn av Theoderik IV (ca 720-ca 782), greve av Autun i Burgund mellom 742 og 750. Han kom fra en gammel merovingisk familie og var kanskje en etterkommer av Bertrada av Prüm. Vilhelms mor var Theoderiks hustru Aldana (Alda, Auda, Audana), som på en eller måte skal ha vært i slekt med det karolingiske kongehuset, tradisjonelt hevdes det at hun var datter av Karl Martell, hvilket gjør henne til søster av Pipin den yngre, og da var Vilhelm fetter av Karl den store. Denne slektsforbindelse er imidlertid omstridt.
Astrid Nøklebye Heiberg
Familiebakgrunn og yrkeskarriere
Astrid Nøklebye Heiberg var datter av teknisk direktør Andreas Nøklebye (1906–1972) og husmor Else Holt (1907–1991), og ble født i Oslo som den andre av tre søsken. Under den andre verdenskrig ble faren nødt til å rømme landet, og som seksåring måtte hun flykte til Sverige til fots.
Vilhelm av Gellone
Bakgrunn
Mens den eldre broren Theudonius etterfulgte sin far i Autun, tilbrakte Vilhelm sin ungdom ved kongens hoff i Aachen, hvor han fikk sin utdannelse i henhold til sin rang. Han ble her kjent med Witiza, som også tilbrakte ungdommen ved det frankiske hoff og som andre unge adelige tjenestegjorde han i kongens hær. I midten av tjueårene ble han religiøs og ble kjent som Benedikt av Aniane. Han grunnla det benediktinske klosteret i Aniane i 780 og ble siden en åndelig rådgiver av Vilhelm. Karl den store ble frankernes konge i 768 og Vilhelm ble en lojale soldat av sin kongelige fetter.
Kongens soldat
I 781 fikk Karl den store kronet sin tredje sønn, den treårige Ludvig, til konge av Aquitania, det vil si landet mellom elvene Loire og Garonne og til foten av fjellkjeden Pyreneene. Den viktigste byen var Toulouse. Som rådgiver for den mindreårige kongen var Vilhelm. I 788 ble grev Chorson av Toulouse tatt til fange Adalrik, den baskiske hertug av Gascogne, som lå på motsatt side av Garonne. Adalrik tvang Chorson sverge en lojalitetsed før han ble løslatt. Karl den store fortsatte krigen sør for Pyreneene hvor deler av Catalonia ble erobret for en tid. Han ble ledsaget av Vilhelm. I 790 avsatte Karl den store Chorson fra embetet og erstattet ham med sin fetter Vilhelm som hertug av Aquitania (790-806) og som den andre greve av Toulouse (790-806). Adalrik ble jaget til Spania hvor han antagelig døde.
Astrid Nøklebye Heiberg
Familiebakgrunn og yrkeskarriere
Hun fikk sin første skolegang i Småland og tok examen artium ved latinlinjen ved Oslo katedralskole i 1954. Hun tok medisinsk embedseksamen ved Universitetet i Oslo i 1962. I 1963 giftet hun seg med senere avdelingsoverlege Arvid Heiberg (1937–), sønn av generaldirektør Edvard Heiberg (1911–2000) i NSB. I 1960-årene var hun turnuskandidat ved Halden sykehus og i Vågsøy legedistrikt samt assistentlege og reservelege i Fredrikstad.
Vilhelm av Gellone
Kongens soldat
Han fikk dermed det primære ansvaret for forsvaret av kongeriket Aquitania. Han innehadde flere stillinger ved hoffet, og han ble i 790 og 794 sendt av Karl den store for å kjempe mot maurerne (sarasenerne) i Sør-Frankrike. Det var i denne perioden av hans glitrende militære og diplomatiske karriere at han underla seg Gascogne og snudde frammarsjen til maurerne.
Astrid Nøklebye Heiberg
Familiebakgrunn og yrkeskarriere
Heiberg var reservelege, assisterende overlege, universitetslektor og dosent ved Psykiatrisk institutt ved Universitetet i Oslo 1969–1981. Hun ble spesialist i psykiatri i 1969. Som landets første kvinnelige psykiater tok hun doktorgraden i 1980 med avhandlingen Funksjonelle kjeveplager. Hun var professor ved universitetet 1985–2006. Som psykiater forsket hun særlig på psykosomatikk.
Vilhelm av Gellone
Kongens soldat
I 793 erklærte den muslimske herskeren av Córdoba-kalifatet, Hisham I av Córdoba, etterfølger av sin far Abd al-Rahman I, en hellig krig mot de kristne i nord. Han samlet en veldig maurisk hær som skal ha talt 100 000 soldater. Den ene halvparten angrep det kristne kongedømmet Asturias mens den andre halvparten invaderte Languedoc i sørlige Frankerriket og angrep så langt som til Narbonne. Vilhelm møtte den muslimske hæren og beseiret den. Han møtte den på nytt i nærheten av elven Orbieu ved Villedaigne, men klarte ikke denne gangen å vinne slaget. Frankernes motstand utmattet derimot så mye at den trakk seg tilbake til Spania. Etter dette det krysset maurerne aldri Pyreneene igjen med en ny invasjonshær.
Astrid Nøklebye Heiberg
Politisk arbeid
Heiberg var feminist fra ungdommen av. Ved Psykiatrisk Institutt ble hun kjent med professor Leo Eitinger, og støttet aktivt hans engasjement for humanisme og antirasisme. Med sine mange tillitsverv i Norsk psykiatrisk forening arbeidet hun for å avskaffe homofili som sykdomsdiagnose, hvilket ble oppnådd i 1978. Hun var også støttespiller for Det norske forbundet av 1948 og meldte seg ut av Den norske kirke i protest mot fremtredende representanters holdninger til homofili.
Vilhelm av Gellone
Kongens soldat
På ordre av Karl den store kommanderte Vilhelm, sammen med Ludvig av Aquitaine, i 801 en stor hær som erobret Barcelona fra maurerne. Hensikten var å opprette en kristen buffersone mot muslimske angrep nord for Pyreneene. Grevskapet Barcelona ble etablert, underlagt Frankerriket. Den første greven av Barcelona var Berà (801–820). Det er uklart hvem Berà var, kanskje en vestgoter, eller en sønn av Vilhelm, men det er ikke støttet av Vilhelms detaljerte testamente fra 804, men nevnes i Vita Hludovici Imperatoris (biografien om keiser Ludvig den fromme). At Berà ble gjort til grev er uten tvil grunnet hans nære forbindelse til Vilhelm. De var antagelig i slekt, kanskje fettere. Gaucelm (død 834), som beviselig var sønn av Vilhelm, ble gitt grevskapene Empúries og Roussillon i samme region.
Astrid Nøklebye Heiberg
Politisk arbeid
Hun meldte seg ikke inn i noe politisk parti før dannelsen av Kåre Willochs rene Høyre-regjering høsten 1981, da Heiberg ble forespurt om å være statssekretær i Sosialdepartementet. Etter fire år som statssekretær ble hun i 1985 valgt til leder i Høyrekvinners Landsforbund og innvalgt på Stortinget fra Oslo. På Stortinget var hun medlem av Stortingets finanskomité 1985–1987 og medlem av Stortingets kirke- og undervisningskomité 1987–1989, med unntak av en kort periode som statsråd i Forbruker- og administrasjonsdepartementet før Willoch-regjeringens avgang fra april til mai 1986. I 1989 frasa hun seg gjenvalg til ledervervet i Høyrekvinners Landsforbund og renominasjon til Stortinget, men var 1. nestleder i Høyre 1990–1991, Oslo Høyres ordførerkandidat ved bystyrevalget i 1991 og medlem av Oslo bystyre 1992–1995.
Vilhelm av Gellone
Kongens soldat
Med sin posisjon som hertug av Aquitania hadde Vilhelm en maktbase som beskyttet Frankerriket fra angrep sørfra. Han erobret også Orange i Provence, vest for elven Rhône, hvor han bygde sin residens. Dette stedet ble siden fyrstedømmet Orange (1163-1713). Vilhelm er således stamfar for fyrstene av Oranien.
Kloster og død
I 804, rundt 50 år gammel og nærmet seg slutten av livet, grunnla det benediktinske klosteret i Gellone (nå oppkalt etter ham, Saint-Guilhem-le-Désert, «Sankt Vilhelm i ødemarken») i nærheten av Lodève i dagens departement Hérault. Han bevilget eiendom til Gellone og plasserte klosteret under kontrollen av Benedikt av Aniane, som selv hadde sitt eget kloster i nærheten. Klosteret var i realiteten to adskilte klostre, et for munker og et for nonner. Vilhelms søstre trådte inn i nonneklosteret. Munkeklosteret ble fylt med munker fra Aniane. Blant de gaver han ga til klosteret var et stykke fra det sanne kors, en gave han selv hadde mottatt fra Karl den store. Kongen hadde selv mottatt det fra patriarken i Jerusalem, i henhold til hans helgenbiografi, Vita sancti Willelmi. Klosteret ble opprinnelig kalt for St. Crucis.
I 806 trakk Vilhelm seg tilbake til Gellone som en munk og døde eventuelt der den 28. mai 812 (eller 814), rundt seksti år gammel. Som symbol på sin beslutning å trekke seg tilbake fra den verdslige verden hengte han opp sine våpen i kirken Saint-Julien i Brioude i Haute-Loire på sin vei til Gellone fra Karl den stores hoff.
Astrid Nøklebye Heiberg
Politisk arbeid
Hun var også styreleder i Tanum bokhandel AS 1994–2004, styremedlem ved Rikshospitalet fra 1995, styremedlem i Helse Øst RHF 2003–2006, leder i Statens seniorråd 2002–2005, styreleder ved Norsk institutt for kulturminneforskning fra 2003, leder i Den norske nasjonalkommisjonen for UNESCO fra 2004 og styreleder i Selskabet for Oslo Byes Vel fra 2010.
Vilhelm av Gellone
Kloster og død
Etter hvert som Vilhelms ry vokste strømmet flere pilegrimer til Gellone for å besøke hans grav. Grunnet tilstrømningen ble hans legeme ble flyttet fra den beskjedne plasseringen i forhallen og gitt en mer prominent plass under koret. Gellones berømmelse før til misnøye i klosteret Aniane, og det oppsto strid om Gellone var uavhengig eller underlagt Aniane. En rekke forfalskede dokumenter og påstander ble produsert på begge sider, noe som gjør detaljene i den egentlige historien tvilsomme. Striden ble løst av Roma rundt 1092 til Gellones fordel. Klosteret ble et betydelig stoppested for pilegrimer på vei til Santiago de Compostela. Klosterbygningen, bygget i romansk arkitektur på 1000-tallet, ble revet under den franske revolusjon, og havnet senere i det amerikanske museet The Cloisters i øvre Manhattan i New York City
Testamente
Vilhelm opprettet sitt testamente den 28. januar 804, og nevner både sin familie og sitt kloster. Vilhelms foreldre er kjent fra flere kilder. Informasjonen om hans søsken og barn er avhengig av påliteligheten av troverdigheten til hans testamente, som finnes i to versjoner. Til tross for at det er datert 804 er det egentlig fra 1000-tallet, som igjen går tilbake til et tapt originaldokument. Forfalskningene av kildene grunnet striden mellom Gellone og Aniane er det vanskelig gi fulltroverdighet til de gjenværende dokumentene.
I henhold til disse dokumentene hadde han to (fortsatt levende?) hustruer, Kunigunde og Guitberga, hans avdøde foreldre, Theoderik og Aldana, to brødre, Theudoinus (Theodoen, Teudoin, Thiouin, Theoderik) og Adalhelm, to søstre, Albana og Bertana, fire sønner, Bernhard, Witcher, Gaucelm og Helinbruch, men ikke noen døtre, og en nevø, Bertrand.
Forskningen forsøkt å identifisere Vilhelms og kommet fram til rundt sju sønner og tre døtre. Berà av Barcelona ikke medregnet. Med Kunigunde fikk han muligens seks barn, og med Guitberga kanskje fire. Hans andre hustru, Guitberga, var muslimsk maurer ved navn Orable, men fikk nytt navn ved sin konvertering. Det er ikke klart om de var formelt gift eller om hun var hans elskerinne, men han kaller henne sin hustru i sitt testamente. Fortellinger om en kristen ridder som blir gift en muslimsk prinsesse er hyppig benyttet som litterært grep at det på engelsk kalles for «The Enamoured Muslim Princess». Ettersom det er en litterære klisje i middelalderen kan det være grunn til å utvise en viss skepsis til historien om Guitberga/Orable.
Helt i romansene
Vilhelms trofast tjeneste til Karl den store er framstilt som et eksempel på føydal lojalitet. Vilhelms militære karriere i kamp mot maurerne er sunget i episk diktning på 1100- og 1200-tallet i en hele syklus av chansons de geste, «diktning om heltedåder», som kalles for La Geste de Garin de Monglane. Rundt to dusin av disse sentrerer rundt Vilhelm, framstilt som oldebarn av den legendariske Garin. Inspirasjonen til syklusen er mangfoldig, og minst et titalls historiske figurer ved navn Vilhelm (Guillaume) har blitt antatt å bidratt til framstillingen av legenden.
En seksjon av syklusen er imidlertid viet til heltedådene til hans legendariske far, her navngitt som Aymeri de Narbonne. Han hadde mottatt Narbonne som sitt len etter å ha kommet tilbake fra Spania hvor han tjenestegjort under Karl den store. Detaljer om «Aymeri» i diktet er kombinert med en senere historisk figur som var den virkelige vicomte av Narbonne fra 1108 til 1134. I diktningen er han belønnet med Ermengart, datter av Didier og søster av Boniface, konge av langobardene. Blant hans sju sønner og fem døtre, hvorav en blir gift med kong Ludvig den fromme, er Vilhelm.
Maurernes nederlag ved Orange ble gitt legendarisk behandling eposet La Prise d'Orange fra 1100-tallet. Her er Vilhelm gjort til greve av Toulouse framfor den vanæret Chorson, deretter av konge av Aquitaine. Det er vanskelig å skille ut den historiske figuren fra legendene og diktningen som har utstyrt ham med våpen, slekt og titler og omtales som blant annet Guillaume Fièrebras («mektig arm»), Guillaum au Court-Nez («den korte nese»), Guillaum de Narbonne, og Guillaume d'Orange.
Under navnet «Guillem de Gellone» ble Vilhelm også en framtredende figur i pseudohistoriske boken The Holy Blood and the Holy Grail, utgitt på norsk som Hellig blod, hellig gral i 1982, av Michael Baigent, Richard Leigh og Henry Lincoln. Boken hevder at Vilhelm gjennom sin far Theoderik var av merovingisk avstamming og også en «jøde av kongelig blod». Disse teoriene bygget på forfalskede dokumenter som svindlere hadde plantet i Bibliothèque nationale de France i Paris og som i 1968 ble utgitt i den franske boken Le Tresor Maudit de Rennes-le-Château av Gérard de Sède. Senere ble disse påstandene innlemmet i handlingen i Dan Browns roman Da Vinci-koden.
Helgen
Vilhelm ble erklært som helgen av pave Alexander II i 1066, det samme året da en annen hærfører med samme navn, Vilhelm av Normandie, med pavens velsignelse invaderte og erobret England. Vilhelm av Gellone er æret av den katolske kirke og den østlige ortodokse kirke. Hans helligdom er det kloster han grunnla og som bærer hans navn, klosteret Saint-Guilhem-le-Désert i Gellone. Hans festdag er den 28. mai.
I kunsten har Vilhelm ofte helt fra 1200-tallet blitt blandet sammen med den hellige Vilhelm av Maleval. Han fremstilles som eneboer, hertug, ridder eller i ordensdrakt med hjelm. Han omtales som Vilhelm av Gellone, Vilhelm I av Toulouse og Vilhelm av Aquitania. Han har også tilnavnet «den store».
Astrid Nøklebye Heiberg
Politisk arbeid
Heiberg var Oslo Høyres fjerde vararepresentant på Stortinget i perioden 2013–2017. Hun var statssekretær for Bent Høie i Helse- og omsorgsdepartementet i Erna Solbergs regjering fra 16. oktober 2013 til 15. april 2016.
Arcadia 2001
Arcadia 2001 er en andre generasjons, 8-bits spillkonsoll produsert av det amerikanske firmaet Emerson Radio Corp. Konsollen ble lansert i 1982 og har grafikk på linje med konsollene Intellivision og Philips G7000. Den ble avviklet 18 måneder etter den ble først sluppet ut, med kun 35 spill som ble sluppet ut til den.
Galena
Galena (Koyukon: Notaalee Denh) er en by i statistikkområdet Yukon-Koyukuk i den amerikanske delstaten Alaska. Per 2010 hadde byen 470 innbyggere.
Philippa York
Philippa York (født Robert Millar; 13. september 1958 i Glasgow) er en tidligere profesjonell skotsk landeveissyklist.
I 1984 vant York klatrekonkurransen i Tour de France, og kom på fjerdeplass i kampen om den gule trøya – det tredje beste resultatet for en britisk syklist i Tour de France (kun overgått av Bradley Wiggins seier i 2012 og Chris Froome i 2013). York er den briten med best sammenlagtresultat i Giro d'Italia, da hun ble nummer to i 1987.
York sto frem som transkvinne den 6. juli 2017 og kunngjorde at hun hadde endret juridisk navn.
Trond Johansen
Trond Johansen kan vise til:
Ambroise Oyongo
Ambroise Oyongo Bitolo (født 22. juni 1991) er en kamerunsk fotballspiller som fra den 30. juni 2022 er klubbløs.
Landslaget
Han ble tatt ut i s tropp til FIFA Confederations Cup 2017 i Russland.
Liangjiaren-demningen
Liangjiaren-demningen er en demning med vannkraftverk under bygging i provinsen Yunnan i Kina, på elva Jinsha Jiang (øvre Yangtze). Anleggsstedet er 1.810 meter over havet. Arbeidet med demningen ble påbegynt i 2009, og er planlagt ferdigstilt i 2015.
Ved igangsettelse skal vannkraftverket ha en kapasitet på 3.000 MW. Demningen blir 99,5 meter høy.
I Am the Walrus
«I Am the Walrus» er en sang av den britiske gruppen The Beatles. Den er kreditert duoen Lennon/McCartney, men er i sin helhet komponert av John Lennon. «I Am the Walrus» ble brukt i Beatles' film og album Magical Mystery Tour fra 1967, og ble utgitt som B-side til sangen «Hello, Goodbye» som nådde førsteplass på de britiske hitlistene samme år.
Sangen er kjent for å være en av Beatles' mest eksperimentelle låter fra den psykedeliske perioden, og dessuten for Lennons bruk av ordleker og litterære referanser i teksten.
Lennon kombinerte sangen fra tre ulike sanger som han hadde jobbet med. I tillegg da fikk høre at en lærer ved hans barneskole hadde fått elevene til å analysere Beatles' sangtekster som lyrikk la han til et vers av spesiell meningsløse ord med den hensikt å forvirre lytterne.
Hvalrossen, «the walrus», i sangen er en referanse til hvalrossen i Lewis Carrolls «The Walrus and the Carpenter» i boken Gjennom speilet.
Det er påstått at Eric Burdon er den såkalte «Eggman» i denne sangen. Dette skyldes at han ble kalt «Eggs» av sine venner, noe som skal stamme fra at han knuste egg over nakne jenter. I sin biografi sier Burdon at en slik episode en gang skjedde mens John Lennon var til stede, og han hadde da ropt «Go on, go get it, Eggman ...».
Charles Michels (Paris Metro)
Charles Michels er en stasjon på metroen i Paris.
Stasjonen betjener linje 10.
U16-EM i fotball for menn 1998
U16-EM i fotball for menn 1998 ble arrangert i Skottland i 1998.
Duell i Tombstone
Duell i Tombstone er en norsk roman, utgitt som bok nummer 23 i den 83 bind store serien om western-helten og US-marshalen Morgan Kane. Boka ble lansert i 1968, skrevet av forfatteren Kjell Hallbing under pseudonymet Louis Masterson, utgitt på forlaget Bladkompaniet.
Boka kom ut i forlagets pocketserie Stjernebøkene, som Stjerne-bok nr. 375, og ble solgt for fire kroner. Duell i Tombstone ble også publisert som føjetong i forlagets blad Western noen år senere, i nummer 2–8 1972.
I boka er Kane et sted i slutten av tredveårene. Den mest vesentlige kvinneskikkelsen som introduseres er Kate Coleman - som ved avslutningen av boka forlater den sammen med Kane, og dukker opp i senere bøker. Revolvermennene Kane dreper er Phin Clanton, «Buckskin» Frank Leslie, John Ringo, Johnny-behind-the-deuce, Billy Claiborne, Catfish Kid Rouke - og sheriff Pony Deal.
Mottagelsen av boka
Duell i Tombstone kom ut før Kane-serien var blitt den helt store leser-suksessen, på et tidspunkt da bøkene fortsatt ble lansert i nokså normale pocket-opplag på 12-16000. Bøkene hadde hittil hatt det forlaget mente var et «jevnt bra salg», men med Duell i Tombstone økte plutselig etterspørselen.
Hallbing selv mente grepet med å knytte handlingen til autentiske, historiske begivenheter hadde mye å si. Forleggeren Finn Arnesen mente det var interessen for selve karakteren, personen Kane som hadde vokst blant leserne over tid. Samtidig kunne publiseringen av Kane-noveller i bladet Western kanskje ha stimulert etterspørselen. Da forlaget hadde fått Hallbing til å skrive Kane-historier til bladet var det nettopp fordi de håpet et slikt vekselbruk både kunne gi økt boksalg og bladsalg. Og nå vokste vitterligen Westerns opplag...
Da serien for alvor slo an et par år senere måtte Duell i Tombstone uansett trykkes på nytt og på nytt... Mens den fortsatt ble utgitt i Bladkompaniets opprinnelige pocket-serie kom boka i minst fire opplag. I tillegg ble den solgt i hardcover-versjon da Bladkompaniet i årene 1972-1974 lanserte serien i innbundet utgave, med to bøker i hvert bind.
Duell i Tombstone ble etter hvert utgitt på flere språk: I Danmark kom den i 1974 på Winther som Duel i Tombstone og samme året i England som Duel in Tombstone. Den kom i Finland i 1975 som Kaksintaistelu Tombstonessa. Island fikk sin utgave: Einvígi í Tombstone.
Senere utgivelser
Da Bladkompaniet i 1991 ga ut Kane-serien på nytt besluttet man å publisere bøkene i kronologisk rekkefølge, der man begynte med Kanes fødsel og sluttet med Den siste jakten. Nå havnet Duell i Tombstone i et dobbeltbind, i bok nr 20, sammen med Dette er døden, señor Kane. Da Bladkompaniet/Schibstedforlagene i årene 2002–2008 gjenutga bøkene i dobbet-pocket kom Duell i Tombstone i 2007 som bok 65 i bind 65–66.
Etter at Aller forlag i 2008 tok over rettighetene kom bøkene fra 2009 enkeltvis, fortsatt i kronologisk rekkefølge, men med noen justeringer. Nå kom Duell i Tombstone i 2012 som bok nr. 38, en utgivelse som i 2014 ble lansert som lydbok av Norsk lyd- og blindeskriftbibliotek, innlest av Jan Olav Simonsen.
Plasseringen som bok 38 i serien er også beholdt i senere utgivelser, som i Cappelen Damms lydbokversjon fra 2020, lest inn av Torgeir Reiten.
Upp till dans
Upp till dans er en serie samlealbum med svenske danseband utgitt av avisene Aftonbladet og Expressen i 2009 og 2012.
Herbert von Bismarck
Herbert von Bismarck (født 28. desember 1849 i Berlin, død 18. september 1904 i Friedrichsruh) var en tysk politiker. Han var eldste sønn av rikskansler fyrst Otto von Bismarck og dennes hustru Johanna von Puttkammer.
I 1874 begynte han utenriksdepartementets tjeneste. Han var først privatsekretær for sin far, men arbeidet også ved flere gesandtskap. Han var i 1882 ambassaderåd i London, i 1884 i St. Petersburg og deretter i Haag. I 1885 ble han understatssekretær og året etter statssekretær for utenrikssaker og dermed leder av utenriksdepartementet. Han fikk tittelen Staatsminister, et sjikt mellom statssekretær og minister, i kongeriket Preussen i 1888.
Lay It Down
«Lay It Down» er en sang skrevet av Gene Thomas som ble spilt inn og gitt ut av Lonnie Mack på albumet The Hills of Indiana i 1971.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.
Herbert von Bismarck
Da keiser Wilhelm II avskjediget faren, forlot Herbert von Bismarck utenriksministeriet få dager senere.
I 1893 ble han innvalgt i den tyske riksdagen for Deutsche Reichspartei.
Johann Joseph Freidhoff
Baronen Schade zu Ahausen muliggjorde Freidhoffs skolegang ved franziskanergymnaset i Attendorn, senere ved Gymnasium Laurentianum til Premonstratenserordenen i Arnsberg og til slutt ved Rheinische Friedrich-Wilhelms-Universität i Bonn.
I 1791 begynte han i lære hos Johann Gerhard Huck (1759–1811) i Düsseldorf. I 1794 stakk han sine første kobberplater for kunstsamleren Friedrich Moritz von Brabeck i Hildesheim, blant disse «Wasserfall» efter et maleri av Jacob Izaaksoon van Ruisdael. I 1795 dro han til Dessau, hvor han frem til 1798 arbeidet ved Chalkographische Gesellschaft. Efter dette grunnla han i Berlin et eget selskap. Ved siden av forretningsvirksomheten arbeidet han som kunsthandler og professor i mezzotintkunst. Han reiste senere mye rundt i Europa, og oppholdt seg i Roma i 1816–17. Fra 1804 til sin død i 1818 var han ordentliches Mitglied av Preußischen Akademie der Künste i Berlin. I 1807 ble han utenlandsk æresmedlem av fellesskapet Felix meritis i Amsterdam.
Megalosaurus
Megalosaurus var en dinosaur som levde i Europa for 166 millioner år siden. Den var 7 meter lang og veide 1,5 tonn. Den var i slekt med Torvosaurus. Den jaktet på andre dinosaurer.
Jørgen Henrik Hegermann Brochmann
Jørgen Henrik Hegermann Brochmann (født 11. februar 1850 i Kvinesdal, død 30. oktober 1926 på Ringsaker) var en norsk prest og salmedikter.
Brochmann var prestesønn, og fulgte i farens fotspor da han tok teologisk embedseksamen i 1875. Han jobbet først som lærer, før han 1877 fikk sin første prestestilling. I 1916 ble han valgt til medlem i en komite som skulle vurdere Gustav Jensens salmebokforslag, og Brochmann gav i den sammenheng ut et eget, komplett salmebokforslag i 1918. I 1922 ble han valgt til formann i salmebokkomiteen. Han oversatte en rekke salmer, og gav ut to samlinger med latinske salmer. Han diktet også selv salmer. I Landstads reviderte salmebok var fire av hans salmer plukket ut, og en av salmene hans finnes i Norsk Salmebok og Norsk salmebok 2013. Brochmanns geistlige karrière førte ham til Grue og senere til Kristiansand hvor han ble res.kap. i domkirken og senere domprost før han i 1908 ble utnevnt til sokneprest i Ringsaker. I dette embetet virket han til 1923 da han falt for aldersgrensen. Han er gravlagt på kirkegården ved Ringsaker kirke.
Familie
Jørgen Brochmann var gift med Sophie Dybwad (1858–92), oldebarn av Jacob Erasmus Dybwad. De ble far til Bertram Dybwad Brochmann.
Slaget ved Trangen
Slaget ved Trangen var et militært slag mellom norske og svenske styrker 25. april 1808, under krigen med Sverige 1808–1809.
Bakgrunnen
Våren 1808 sto den svenske oberst Gahn på svensk side av grensen ved Åsnes. På den norske siden sto oberst Staffeldts brigade, som besto av 2. Throndhjemske Infanteriregiments grenaderbataljon under major Ræder, Den søndenfjeldske Skiløberbataljon under major Stabell, det lærdalske lette kompani under kaptein Jürgensen, samt noen avdelinger av Oplandske Dragonregiment. Gahn skulle etter planen rykke inn i Åsnes langs bredden av Flisa, men i april hadde nordmennene avstengt veien i Trangen, sør for Flisa, ved en forhugning. Veien på Flisas nordre bredd ble også gjort ufarbar.
Gahn rykket over grensen 24. april 1808 med ca. 500 mann. Ved budet om Gahns fremrykning 25. april ga Staffeldt kaptein Elias Nægler befaling om å besette forhugningene ved Trangen med to kompanier av Den throndhjemske grenaderbataljon, mens han selv med to andre kompanier av grenaderer og skarpskytterbataljonen under major Ræder, samt de elverumske skiløpere, marsjerte til Nya, på nordsiden av Flisa. Oberst Gahn nærmet seg Trangen uten noen som helst sidebevoktning.
Slaget
Da Staffeldt antok at en fiendtlig styrke var under fremrykning også på Flisas nordre bredd, besluttet han å forbli på nordsiden ved Nya, mens Ræder med tre kompanier trøndere og de elverumske skiløpere gikk over Flisa og satte etter de svenske styrkene, som slik ble avskåret fra tilbaketog. Svenskenes baktropp ble kastet inn mot hovedstyrken, og det utspant seg et voldsomt sammenstøt i dalen mellom Kjelsås og Buttenås. Gahn forsøkte å bryte seg vei tilbake den vei han var kommet, og det lyktes svenskene ved gjentagne anfall å stanse nordmennene for en tid og trenge dem noe tilbake. Men snart ble de angrepet også fra den andre siden, da Næglers to kompanier rykket fram fra forhugningene i Trangen, hvor de hadde ligget og ventet på svenskene. Gahn måtte da danne front mot to sider.
Da Gahns soldater snart ikke hadde mer ammunisjon igjen, måtte han overgi seg. Etter slaget fant nordmennene 25 døde og 57 sårede svensker, mens de selv hadde 15 døde og 52 sårede. Kaptein Nikolai Peter Dreyer ble dødelig såret i slaget og ble fraktet til Sønsterud Gård der han døde fire dager senere. De døde ble begravet på Åsnes kirkegård. 445 svensker, hvorav 11 offiserer, ble tatt til fange. Av hele Gahns korps unnkom bare 115 mann, som samlet seg ved Klara i Värmland.
K Street
K Street er navnet på to gater i Washington D.C.. Den nordlige K Street, som begynner i bydelen Georgetown på vestre side og slutter i bydelen Near Northeast på østre side, er kjent for at mange lobbygrupper, tenketanker og advokatfirmaer holder til der. Hvis man sier K Street refererer det stort sett alltid til den nordlige gaten. K Street har også blitt et generelt begrep i amerikansk språk om lobbyindustrien. TV-serien K Street fra 2003 var basert på denne gaten.
Den sørlige K Street går mellom elvene Potomac og Anacostia.
Shivendra Singh
Shivendra Singh (født 9. juni 1983) er en indisk landhockeyspiller. Han representerte landet sitt under Sommer-OL 2012 i London, der han endte på sisteplass med det indiske landslaget.
Freestyle under Vinter-OL 2010 – Skicross menn
Skicross for menn under vinter-OL 2010 i Vancouver, Canada, fant sted 21. februar på Cypress Bowl Ski Area i Cypress Provincial Park, West Vancouver.
Scott County (Iowa)
Scott County er et fylke i den amerikanske delstaten Iowa.
Freestyle under Vinter-OL 2010 – Skicross menn
Åttendedelsfinaler
De 32 beste fra de innledende rundene kvalifiserte seg til åttendedelsfinale. Fra nå deltok de i firepersoners race hvor de to beste gikk videre.
Charenton – Ecoles (Paris Metro)
Charenton – Écoles er en stasjon på linje 8 på metroen i Paris. Den er en av to stasjoner i Charenton-le-Pont kommune, en kommune med knapt 30,000 innbyggere på litt mindre enn to kvadratkilometer. Den andre stasjonen i kommunen heter Liberté.
Scott County (Iowa)
Navn
Fylket har navn etter general Winfield Scott.
Charenton – Ecoles (Paris Metro)
Det er to nedganger til stasjonen, som ligger under Rue de Paris. Den ligger øst i kommunen og er oppkalt etter kommunens eldste grunnskole «Aristide Briand-skolen». Stasjonen har to plattformer, skilt av jernbanesporene og følger standarden for metrostasjoner, nemlig en elliptisk bue dekket med hvite keramiske fliser.
Menara internasjonale lufthavn
Menara internasjonale lufthavn (arabisk: مَطَار مَرَاكُش المَنَارَة, maṭār marākushᵘ l-manāra ) (IATA: RAK, ICAO: GMMX) er en internasjonal flyplass i Marrakech i Marokko. Flyplassen er forholdsvis liten, men rullebanen har kapasitet til å betjene fly som Boeing 747.
Lindóia
Lindóia er en kommune i delstaten São Paulo i sørøstregionen av Brasil.
Hutiaoxia-demningen
Hutiaoxia-demningen er en demning med vannkraftverk under planlegging i Yunnan i det sørvestre Folkerepublikken Kina, på elva Jinsha Jiang (øvre Yangtze). Anlegget er planlagt å bli reist i Tigersprangkløften, et mye besøkt turistområde. Anleggsstedet ligger 1.950 meter over havet.
Marcus Hurley
Marcus Latimer Hurley (født 22. desember 1883, død 28. mars 1941) var en amerikansk syklist som deltok under OL 1904 i St. Louis.
Caymanøyenes kvinnelandslag i fotball
Caymanøyenes kvinnelandslag i fotball representerer Caymanøyene i internasjonal fotball for kvinner.
Caymanøyene debuterte i mesterskapssammenheng i kvalifiseringen til OL i Athen, der de tapte relativt knepent mot Jamaica. Caymanøyene meldte seg deretter på til Gold Cup 2006, der de tapte sammenlagt i førkvalifiseringen mot De nederlandske Antiller. Deretter deltok Caymanøyene i kvalifiseringen til OL i Beijing i 2007, der de tapte mot Puerto Rico (0-4) og mot Haiti (2-3). Siden har ikke Caymanøyene noen offisielle landskamper i fotball.
Fjellheim bibelskole
Fjellheim bibelskole er Norsk Luthersk Misjonssambands bibelskole i Tromsø. Bibelskolen ble startet opp i 1980, og har siden da byttet lokaler to ganger. Nå ligger skolen på Bjerkaker.
Livingstonemedaljen
Livingstonemedaljen er en pris som utdeles av Geografiske selskapet i Edinburgh til en person eller institusjon som gjort en stor innsats for allmennheten og der geografi har hatt en viktig rolle. Prisen ble innstiftet til minne om David Livingstone i begynnelsen av 1900-tallet. Prisen har blitt delt ut hvert år siden 1901, med unntak av 2003 og 2005.
Tapani Niku
Tapani Niku (født 1. april 1895, død 6. april 1989) var en finsk langrennsløper som konkurrerte på 1920-tallet.
Han ble nummer to på femmila i Holmenkollen i 1922, etter landsmannen Anton Collin. Han vant bronse på 18 km under OL 1924 i Chamonix og fikk 6.-plass på samme distanse under ski-VM 1926.
Monaco under Sommer-OL 1920
Monaco under Sommer-OL 1920. Fire sportsutøvere fra Monaco deltok i to sporter, friidrett og turn, under Sommer-OL 1920 i Antwerpen. Monaco vant ingen medalje
Robin Jeffery
Robin Jeffery (født 25. august 1987) er en australsk padler som konkurrerer i slalåm. Han representerte landet sitt i Sommer-OL 2012 i London, der han ble nummer 10 i C-2.
Shelby County (Iowa)
Shelby County er et fylke i den amerikanske delstaten Iowa. Hovedsetet er i Harlan.
Navn
Fylket er oppkalt etter generalmajor Isaac Shelby.
Dictionnaire d’histoire et de géographie ecclésiastiques
Innholdsoversikten omfatter helgener, kirkelige embedsmenn, teologiske, filosofiske og historiske forfattere og lærere, ordenssamfunn, bispedømmer, klostre, valfartssteder, land og regioner i størst mulig bredde og utførlighet.
Forlaget ba den daværende rektor ved Institut Catholique de Paris, den senere kardinal Alfred Baudrillart (1859–1942), stå for redigeringen av verket. Han knyttet til seg den sveitsiske bysantinisten Albert Vogt (1874–1942) og oratoriepateren Urbain Rouziès (1872–1956) som medarbeidere.
Mara Lee
Mara Lee (født 1973 i Sør-Korea, oppvokst i nordlige Skåne, bosatt i Stockholm) er en svensk forfatter. Hun skriver også essayistikk og underviser på Biskops-Arnös forfatterskole.
Dictionnaire d’histoire et de géographie ecclésiastiques
Det første heftet (fasciculum) (fra stikkordet «Aachs») ble utgitt i 1912 og publisjonen har gått radig fra år til år. I 2015 kom encyklopedien til fasciculum 185 (med artikler fra «Leyen» til «Licayrac»). Encyklopedien utgis også i bind. I 2015 bestod den av 31 bind og var kommet frem til oppslagsordet «Licayrac».
Mara Lee
Hun skrev sin avhandling ved Litterär Gestaltning, Göteborgs universitet. Hennes bøker er oversatt til norsk, finsk, dansk, tysk nederlandsk, engelsk, fransk og italiensk. Hun oppgir selv at Hjalmar Söderberg og Edgar Allan Poe er forfattere som har betydd mye for henne.
ISO 3166-2:JO
ISO 3166-2:JO er Jordans del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Jordan er det definert koder for tolv guvernementer.
Hver kode består av to deler, atskilt av en bindestrek. Første del er JO, ISO 3166-1 alfa-2-koden for Jordan. Andre del er to bokstaver.
Gurwinder Singh Chandi
Gurwinder Singh Chandi (født 20. oktober 1989 i Jalandhar) er en indisk landhockeyspiller. Han representerte landet sitt under Sommer-OL 2012 i London, der han endte på sisteplass med det indiske landslaget.
Charonne (Paris Metro)
Charonne er en stasjon på metroen i Paris.
Vjatsjeslav Skok
Vjatsjeslav Aleksandrovitsj Skok (russisk: Вячеслав Александрович Скок; født 3. september 1946) var en sovjetisk vannpolospiller som deltok i de olympiske leker 1968 i Mexico by. Skok vant en olympisk sølvmedalje i vannpolo under Sommer-OL 1968 i Mexico by. Han var med på det sovjetiske laget som kom på andreplass vannpoloturneringen bak Jugoslavia. Skok spilte åtte kamper og scoret femten mål i OL-turneringen.